หนูมีอาการคันในช่องคลองมาประมาน2-3วันและมีอาการคันอย่างรุนแรง ไม่มีตกขาว เกิดอาการคันจนบางครั้งหงุดหงิดแทบจะไม่อยากลุกเดินไปไหนและเหมือนในช่องคลอดมีอากาบวมมันเกิดจากอะไรคะ
สวัสดีค่ะ สาเหตุของอาการคันช่องคลอด อาจเกิดได้จาก1. การติดเชื้อราในช่องคลอด แต่นอกจากมีอาการคันเป็นหลักแล้ว มักมีตกขาวที่ผิดปกติด้วย คือมีตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียก บริเวณอวัยวะเพศภายนอกอาจเกิดเป็นผื่นสีแดง และอาจมีอาการเจ็บแสบเวลาปัสสาวะหรือมีเพศสัมพันธ์ด้วย2. การระคายเคืองหรือแพ้สัมผัสจากสารเคมีต่างๆ เช่น อาจแพ้ถุงยางอนามัย ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก น้ำยาล้างอวัยวะเพศ รวมถึงแพ้เนื้อผ้ากางเกงใน เป็นต้น3. การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ มีภาวะกลั้นปัสสาวะไม่อยู่ หรือเหงื่อออก4. มีโรคหูดบริเวณอวัยวะเพศ5. มีแผลฉีกของช่องคลอดหลังมีเพศสัมพันธ์6.เหาที่ขนอวัยวะเพศหรือโลน7. มีพยาธิเส้นด้ายหรือพยาธิเข็มหมุดจากในทวารหนักเข้ามาอยู่ในช่องคลอดในเบื้องต้น ให้พยายามหลีกเลี่ยงสิ่งที่คาดว่าจะเป็นสาเหตุทำให้เกิดการแพ้และระคายเคืองไปก่อน งดการทาแป้ง ฉีดน้ำหอม และงดการใช้น้ำยางล้างอวัยวะเพศไปก่อน รวมถึงงดการมีเพศสัมพันธ์ก่อนชั่วคราว หากคันมาก อาจทานยาแก้แพ้แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น หากอาการไม่ดีขึ้น ก็ควรไปพบแพทย์เพื่อทำการตรวจหาสาเหตุค่ะ